Before the Party's Over

"Before the Party's Over" (בעברית: "לפני שהמסיבה נגמרת") הוא סינגל שהוקלט על ידי הזמר הבלגי מוסטי. הוא יצא לאור ב-20 בפברואר 2024 דרך חברת התקליטים PIAS רקורדינגס, ונבחר לייצג את בלגיה באירוויזיון 2024, שנערך במאלמה שבשוודיה.

== רקע וכתיבה ==
"Before the Party's Over" נכתב על ידי מוסטי, אלויסיוס לויד, אריאנה ד'אמאטו, שרלוט קלארק, נינה סמפרמאנס, פייר דומולן ובנואה לקלרק, והופק על ידי השניים האחרונים לצד טובי ספלמן.<ref name=":0"></ref> בראיונות שונים סיפר מוסטי כי היה לו חשוב לשמור על הקו המוזיקלי שאימץ בשיריו האחרונים, ולהפוך את השיר ל"פופ עם נגיעות אפלות". נוסף על כך, אמר כי רצה להפגין את הדרך חיים שלו ואת תחושת הראוותנות שאימץ במרוצת השנים.<ref></ref> בפזמון האחרון של "Before the Party's Over" נכללות דגימות קוליות שנשלחו לתאגיד השידור הוולוני (RTBF) על ידי מעריצי התחרות.<ref></ref>

ב-30 באוגוסט 2023 הוכרז מוסטי על ידי RTBF כנציג הבלגי לעונת האירוויזיון הקרובה. תאריך יציאת השיר ננעץ לחודש פברואר.<ref name=":1"></ref> יום לפני פרסומו הרשמי חשף מוסטי את שמו.<ref></ref> ב-20 בפברואר נשמע "Before the Party's Over" לראשונה בתוכנית הרדיו Le 8/9 ב-VivaCité.<ref></ref> עם זאת, הוא הודלף יומיים קודם לכן בתחנת רדיו אחרת בשם טיפיק, שהשמיעה את השיר בשלמותו.<ref></ref><ref></ref>

== קידום ==
כחלק מקידום השיר לקראת האירוויזיון אישר מוסטי את השתתפותו בכמה אירועים, דוגמת PrePartyES במדריד ב-29 במרץ, מסיבת האירוויזיון של ברצלונה ב-6 באפריל, מסיבת האירוויזיון של לונדון ב-7 באפריל, קונצרט האירוויזיון הגדול בהולנד ב-13 באפריל ומסיבת האירוויזיון הנורדית בסטוקהולם ב-14 באפריל.<ref></ref> בנוסף, ב-4 במאי הופיע בכפר האירוויזיון במאלמה.<ref></ref>

== ביקורות ==
באתר Wiwibloggs, המכיל מספר ביקורות שונות, צבר השיר דירוג ממוצע של 7.4/10 – המקום העשירי מתוך 37 שירי אירוויזיון 2024 בטבלת הדירוג הכללית של האתר.<ref></ref><ref></ref> ג'ון אובריאן מ-Vulture מיקם את השיר במקום ה-28, ותיאר אותו כ"בלדה נוספת של ילד עצוב".<ref></ref>

== תחרות הזמר של האירוויזיון ==
=== לפני האירוויזיון ===
ב-16 באוגוסט 2023 אישר תאגיד השידור הוולוני, Radio-télévision belge de la Communauté française (RTBF), את השתתפות המדינה באירוויזיון הקרוב.<ref name="today"></ref> שבועיים אחר כך נחשף כי מוסטי נבחר לשאת את ראש נס המשלחת הבלגית באירוע. שירו יצא לאור באופן רשמי ב-20 בפברואר.

=== באירוויזיון ===
מוסטי במהלך החזרה הגנרלית לחצי הגמר השני של אירוויזיון 2024.
מוסטי במהלך החזרה הגנרלית לחצי הגמר השני של אירוויזיון 2024.
בלגיה שובצה להשתתף בחלקו השני של חצי הגמר השני, שנערך ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה כמדינה ה-12, אחרי גאורגיה ולפני אסטוניה.

הופעתה של בלגיה נפתחת כשמוסטי עומד בקצה הפנימי של הבמה, שמוארת באורות צהובים וכתומים. על מוסטי מאפיל צל בדמותו, שנעלם כשהחלק השני של הבית הראשון מתחיל. מאחורי מוסטי מפוזר עשן סמיך וכבד. לאחר מכן פוסע לעבר מרכז הבמה, עליה מונח עיגול מוגבה ועליו מעגל של מיקרופונים. הוא לבוש בחליפה לבנה פתוחה, ועוטה כפפות בצבע כסף וזהב. מוסטי יוצא ממעגל המיקרופונים רק כשהמעבר לפזמון האחרון מתחיל. ההופעה נגמרת כשהוא יושב על ברכיו.<ref></ref><ref></ref> בסוף המופע הוכרז כי בלגיה סיימה את הערב בין שש המדינות, שכשלו בניסיון להעפיל לשלב הגמר. מאוחר יותר התברר כי היא דורגה במקום ה-13 עם 18 נקודות.

== רשימת השמעה ==
הורדה דיגיטלית/סטרימינג<ref name=":2"></ref>
# "Before the Party's Over" – 3:00

הורדה דיגיטלית/סטרימינג – רמיקס מאת מדיסם<ref name=":3"></ref>
# "Before the Party's Over" (רמיקס מאת מדיסם) – 2:15
# "Before the Party's Over" (רמיקס מורחב מאת מדיסם) – 3:07

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | גרסה
! scope="col" | חברת תקליטים
! scope="col" | הערות שוליים
|-
! scope="row" rowspan="2" | עולם
| 20 בפברואר 2024
| rowspan="2" | סטרימינג הורדה דיגיטלית
| סינגל
| rowspan="2" | PIAS רקורדינגס
| 
|-
| 5 ביולי 2024
| רמיקס של מדיסם
| 
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי בלגיה באירוויזיון
קטגוריה:שירים באנגלית
קטגוריה:שירים על מסיבות